钦定古今图书集成/理学汇编/经籍典/第139卷 > 《汉韩婴诗外传三》 > 《裳裳者华》
## 钦定古今图书集成/理学汇编/经籍典/第139卷 > 《汉韩婴诗外传三》 > 《裳裳者华》

孔子曰：“昔者周公事文王，行无专制，事无由己，身若
不胜衣，言若不出口，有奉持于前，洞洞焉若将失之，
可谓子矣。武王崩，成王幼，周公承文武之业，履天子
之位，听天子之政，征夷狄之乱，诛管、蔡之罪，抱成王
而朝诸侯，诛赏制断，无所顾问，威动天地，振恐海内，
可谓能武矣。成王壮，周公致政，北面而事之，请然后”
行，无伐矜之色，可谓臣矣。故一人之身能三变者，所
以应时也。《诗》曰：“左之左之，君子宜之。右之右之，君子
有之。”